  Майя Бывальцева 31-тӥ коньывуонлы Удмуртиын коронавирус инфекциен выль черлан 126 выль учыръёсты шараязы. Со сярысь улосвыл тӧролэн но кивалтэтлэн пресс-службазы ивортӥз. Диагноззы Ижкарын 71 улӥсьёслэн зэмаз, Воткаын – 12, Сарапулын – укмыс, Глазкарын – куать, Дэри ёросын – вить, Можгаын, Ува, Якшур-Бӧдья ёросъёсын – ньыль, Сьӧлта, Сюмси, Шаркан, Эгра ёросъёсын – кык, Алнаш, Кизнер, Красногорск ёросъёсын – одӥг. 219 адями йӧназ. Кык мурт кулӥз – 39 но 83 аресъем кышномуртъёс Туннэ нуналлы элькунын коронавирус инфекциен черлан 8 сюрс 996 учыр лабораториосын зэматэмын. 7 сюрс 109 адями йӧназ, 162 мурт кулӥз. Та дыре 148-лэн висисьёслэн тазалыксы секыт лыдъяське. Та дырлы Удмуртиын коронавируслы 513 сюрс 617 эскеронъёс ортчытӥзы, со пӧлысь берло нуналскын - 6 сюрс 69. Тегъёс: Тазалык Ижкар висён Удмуртия коронавирус  